b'\n_START_ARTICLE_\nCoton de Tulear\n_START_PARAGRAPH_\nEn Coton de Tul\xc3\xa9ar er en lille hvid hunderace. Hvalpe kan f\xc3\xb8des med brune, hvide eller sorte pletter, men n\xc3\xa6sten alle Coton de Tul\xc3\xa9ar bliver helt hvide n\xc3\xa5r de bliver voksne. De stammer oprindeligt fra havnebyen Tul\xc3\xa9ar i Madagaskar, som var et tilholdssted for datidens pirater, der brugte hunden som skibshund. Den kaldes ogs\xc3\xa5 bomuldshund pga. dens bl\xc3\xb8de, vatagtige pels. Den lille hund har v\xc3\xa6ret meget popul\xc3\xa6r siden den kom til Danmark i 1990. Racen blev officielt anerkendt i 1971. Coton de Tul\xc3\xa9aren er en del af bichon-gruppen, der blev udbredt til mange kontinenter af det spanske imperium i det trettende \xc3\xa5rhundrede. Den er ogs\xc3\xa5 Madagaskars nationalhund. _NEWLINE_Det er en allergivenlig hund. Nogen mener, at det er fordi den ikke f\xc3\xa6lder eller har underuld og derfor danner den ikke sk\xc3\xa6l, som ofte er \xc3\xa5rsagen til allergisk reaktioner. Men da \xc3\xa5rsagen kan ogs\xc3\xa5 v\xc3\xa6re, at proteinet, som hundens pels, sk\xc3\xa6l og hud etc. er opbygget af, har en anden struktur end p\xc3\xa5 andre hunde, og at det er derfor, hunden i mange tilf\xc3\xa6lde ikke fremkalder allergi. Coton\'en har ikke pels som andre hunde, men "bomuldsh\xc3\xa5r" som coton ogs\xc3\xa5 henviser til._NEWLINE_Coton\'en er en venlig familiehund, hvis popularitet er stigende i Danmark. Derfor er den ogs\xc3\xa5 forholdsvis kostbar. Coton de Tul\xc3\xa9ar udtrykker sig med en stor variation af lyde. Det er ogs\xc3\xa5 en adr\xc3\xa6t race, der er velegnet til cirkuskunster og agility._NEWLINE_I Danmark og Europa er racen oftest helt hvid. I USA ses racen ofte med hvid pels med gr\xc3\xa5 eller brune pletter. _NEWLINE_Pelsen er helt speciel og kr\xc3\xa6ver meget \xe2\x80\x93 og den rigtige \xe2\x80\x93 pleje. Ellers f\xc3\xa5r hunden filt i pelsen, og det kan v\xc3\xa6re n\xc3\xb8dvendigt at klippe pelsen af den.'